Ego Robertus Dux Burgundiæ notum facimus vniuersis præsentes litteras inspecturis, quòd cùm dilecti nostri in Christo Frater Regmundus Dei gratia Abbas Monasterij Reomaensis Ordinis sancti Benedicti, Lingonensis Diœcesis, totúsque eiusdem loci Conuentus, nobis ad vitam nostram duntaxat de derint  concesserint prouentus  exitus Prioratus sui de Ioux, Eduensis Diœcesis, cum omnibus iuribus, iurisdictionibus,  pertinentiis eiusdem, nos quoad præmissa procuratorem in rem nostram constituentes tenemur,  promittimus bona fide possessiones, iura, iurisdictionésque eiusdem Prioratus manutenere,  contra perturbantes, quicunque sint, defendere propriis nostris sumptibus,  tueri. Tenemur insuper cuidam Monacho prædicti Monasterij in dicto Prioratu commoranti,  inibi Deo seruienti viginti libras Turonenses, pro necessariis omnibus annis singulis ministrare. Si quas etiam nouitates seu Burgesias indebitas, nos vel gentes nostræ resroacto tempore in villa de Ioux, vel in dicto Prioratu minùs iustè fecimus, tenemur eas penitùs reuocare. Actum est etiam inter nos, quòd post decessum nostrum dictus Prioratus cum omnibus possessionibus, iuribus, iurisdictionibus, pertinentiis, acquisitionibus, Burgesiis,  meliorationibus vniuersis,  singulis per nos in anteà faciendis, cum omnibus mobilibus in dicto Prioratu tempore obitus nostri existentibus, qui exfructibus  prouentibus, vel exitibus dicti Prioratus obuenerint, ad Monasterium prædictum sine retentione  reclamatione qualibet reuertetur, ac etiam in dicto Prioratu remanebunt. Et si, quod absit, aliquas nouitates fecerimus minùs iustè, vel faciemus in prædicti Prioratus præiudicium, quandiu ipsum tenebimus Prioratum, volumus eas penitùs esse nullas. In cuius rei testimonium sigillo nostro præsentes litteras fecimus sigillari. Datum anno Domini millesimo ducentesimo nonagesimo-octauo, mense Nouembri.